KOMUNIKAZZJONI MILL-KUMMISSJONI LILL-PARLAMENT EWROPEW U LILL-KUNSILL DWAR L-OPERAZZJONIJIET IMWETTQA SKONT IL-MANDAT ESTERN TAL-BEI FL-2010 /* COM/2012/036 final */





KOMUNIKAZZJONI MILL-KUMMISSJONI LILL-PARLAMENT EWROPEW U LILL-KUNSILL DWAR L-OPERAZZJONIJIET IMWETTQA SKONT IL-MANDAT ESTERN TAL-BEI FL-2010 WERREJ 1........... INTRODUZZJONI....................................................................................................... 2 2........... OPERAZZJONIJIET TA’ FINANZJAMENT............................................................... 3 2.1........ Ħarsa ġenerali lejn il-volum ta’ finanzjament mill-BEI fir-reġjuni koperti bid-Deċiżjoni....... 3 2.2........ Kontribut lill-għanijiet tal-politika tal-UE.......................................................................... 5 2.3........ Analiżi settorali............................................................................................................... 7 2.4........ Impatt u valur miżjud tal-operazzjonijiet tal-BEI............................................................... 8 3........... KOPERAZZJONI MAL-KUMMISSJONI................................................................. 10 4........... KOPERAZZJONI MA’ ISTITUZZJONIJIET INTERNAZZJONALI TAL-FINANZJAMENT 10 1. INTRODUZZJONI Id-Deċiżjoni 633/2009/KE tal-Parlament Ewropew u tal-Kunsill tat-13 ta' Lulju 2009 (id-“Deċiżjoni” jew “il-mandat”) titlob lill-Kummissjoni tirrapporta kull sena dwar l-operazzjonijiet ta’ finanzjament tal-BEI imwettqa b’garanzija, abbażi tar-rapporti annwali provduti mill-BEI. Lil hinn mill-UE, fir-reġjuni koperti mill-mandat, il-Bank jagħti self u garanziji fuq self bil-kopertura tal-garanzija tal-UE (“operazzjonijiet skont il-mandat”) jew b’riskju proprju skont il-qafas tal-Artikolu 16 tal-Istatut tiegħu (“operazzjonijiet b’riskju proprju”). Dan ir-rapport jirrevedi l-operazzjonijiet ta’ finanzjament mill-BEI fl-2010 skont il-mandat u jagħti taqsira tal-operazzjonijiet b’riskju proprju. Għall-kuntrarju, l-operazzjonijiet tal-BEI fl-Afrika, il-Karibew u l-Paċifiku (AKP) kif ukoll fil-Pajjiżi u t-Territorji Barranin (PTB) huma koperti f'rapport annwali separat. Ir-rapport jiżvela żewġ żviluppi ewlenin fl-2010: il-ħtieġa ta’ self sostnut bħala reazzjoni għal kriżi u t-twessigħ tal-operazzjonijiet marbuta mat-tibdil fil-klima. Il-kriżi globali laqtet l-aktar lill-pajjiżi ta’ Qabel l-Adeżjoni u l-Ġirien tal-Lvant u r-Russja bi tnaqqis fl-ekonomiku reali fl-2009 ta’ 4.5 fil-mija u 8.0 fil-mija, rispettivament. Fil-pajjiżi ta’ Qabel l-Adeżjoni, il-BEI kkonferma ir-rwol ewlieni tiegħu bil-kontribuzzjoni ta’ aktar minn nofs punt perċentwali tal-PDG aggregat u bl-għajnuna lir-reġjun biex jiġġieled ir-restrizzjoni fil-kreditu. Għalhekk, is-self lill-SMEs f’dan ir-reġjun irdoppja fl-2009. Bl-irkuprar mill-kriżi, dan l-istimolu tneħħa għal kollox u s-self f’dan ir-reġjun ġie lura għal-livell ta’ qabel il-kriżi. L-indirizzar tal-kriżi ekonomika sar inter alia bil-koperazzjoni ta' IFI oħra skont Pjan ta' Azzjoni Konġunta b'sostenn għas-self lis-settur bankarju u l-ekonomija reali fl-Ewropa Ċentrali u tal-Lvant. Filwaqt li t-tkabbir fil-kreditu lis-settur privat reġa’ kiber kompletament fil-pajjiżi ta’ Qabel l-Adeżjoni u l-ALA, dan għadu taħt il-livelli ta' qabel il-kriżi fir-reġjun tal-Mediterran kif ukoll fil-Viċinat tal-Lvant u fl-Afrika t'Isfel. Għalhekk, kien fadal rwol addizzjonali importanti antiċikliku għall-BEI f’dawn ir-reġjuni. It-tieni l-akbar xejra fl-2010 kien tkabbir sinifikanti tal-operazzjonijiet tal-BEI fil-ġlieda kontra t-tibdil fil-klima, prinċipalment bl-użu tal-faċilitajiet b’riskju proprju tal-BEI. B’kollox, il-BEI investa 1.6 biljun fi proġetti ta’ enerġija u trasport sostenibbli, b'aktar minn tliet kwarti minnhom fir-reġjuni tal-Asja u l-Amerika Latina u l-Viċinat tal-Lvant, jiġifieri r-reġjuni l-anqas effiċjenti koperti bil-mandat. Din l-imbuttatura, flimkien ma’ żieda fl-investimenti fl-enerġija fir-reġjun tal-Mediterran b'sostenn għas-sikurezza tal-enerġija Ewropea, pattiet kompletament għat-tneħħija tal-investimenti antiċikliċi li saru fl-2009. F’dan il-qafas, il-koperazzjoni bejn il-Kummissjoni u l-BEI kompliet tintensifika fl-2010, b’mod partikolari fil-kuntest tal-Eżami ta’ Nofs it-Terminu tal-mandat, kif ukoll f’diversi mekkaniżmi ta’ taħlit tal-għoti ta' self. Matul l-2011, tniedew diversi inizjattivi ewlenin fil-livell tal-UE, b’mod partikolari b'segwitu tar-Rebbiegħa Għarbija, pereżempju ż-żieda fil-kapaċità tas-self mill-BEI bil-garanzija mill-UE għar-reġjun tal-Mediterran, il-G8 Deauville Partnership Initiative u t-twaqqif ta’ Task Force tal-UE għan-nofsinhar tal-Mediterran. Ir-rapport tas-sena d-dieħla għandu jirrevedi l-kontribut tal-BEI għal dawn l-inizjattivi. Fid-Dokument ta’ Ħidma tal-Persunal (minn hawn 'il quddiem id-“DĦP”)[1] jingħataw informazzjoni aktar dettaljata u tabelli statistiċi dwar l-attivitajiet imsemmija qabel, anke fil-livell ta' proġett, tas-settur, tal-pajjiż u tar-reġjun. Ir-referenzi għat-tabelli f’dan ir-rapport huma għad-DĦP sakemm ma jiġix indikat mod ieħor. Wara l-eżami ta’ nofs it-terminu tal-mandat estern tal-BEI, il-Kummissjoni ressqet proposta għal Deċiżjoni ġdida lill-Parlament Ewropew u l-Kunsill f’April tal-2010, li ġiet addottata fil-25 ta’ Ottubru 2011[2]. (Id-Deċiżjoni Nru 1080/2011/UE li tagħti garanzija tal-UE lill-Bank Ewropew tal-Investiment kontra telf minn self u garanziji għal self għal proġetti 'l barra mill-Unjoni). Id-Deċiżjoni l-ġdida tkopri operazzjonijiet ta' finanzjament mill-1 ta' Frar 2007 sal-31 ta' Diċembru 2013 u tirrevoka d-Deċiżjoni 633/2009/KE. Id-Deċiżjoni l-ġdida ddaħħal rekwiżiti addizzjonali ta’ rappurtar li se jkunu applikabbli għall-operazzjonijiet ta’ finanzjament mill-BEI konklużi mill-2012 ‘il quddiem. 2. OPERAZZJONIJIET TA’ FINANZJAMENT 2.1. Ħarsa ġenerali lejn il-volum ta’ finanzjament mill-BEI fir-reġjuni koperti bid-Deċiżjoni – Il-volum totali ta’ finanzjament mill-BEI fir-reġjuni lil hinn mill-UE – inklużi kemm l-operazzjonijiet skont il-mandat kif ukoll l-operazzjonijiet b’riskju proprju tal-BEI – baqa’ stabbli għal madwar EUR 8.8bn fl-2009 u 2010, xi 40% aktar mil-livell qabel il-kriżi tas-snin ta' qabel (EUR 6.5bn u 6.1bn rispettivament fl-2007 u l-2008). Il-volum totali għar-reġjuni koperti bil-mandat estern tal-BEI, li ma jinkludux il-pajjiżi tal-AKP/PTB u tal-EFTA, ammonta għal EUR 7.8bn fl-2010 l-istess bħal fl-2009, meta mqabbel ma’ EUR 5.6bn fl-2008. Fir-rigward tal-2009, żieda ta’ EUR 1.2bn (ta' 67 %) skont il-faċilitajiet b’riskju proprju tal-BEI tpaċiet permezz ta’ tnaqqis korrispondenti fil-volum ta’ self skont il-mandat. F’termini tal-għadd ta’ proġetti, ġew iffinanzjati 46 proġett skont il-mandat fl-2010 meta mqabbel ma’ 55 fl-2009. – Fi tmiem l-2010, l-ammont totali ffirmat skont il-mandat kien ta’ EUR 16.8bn, jew 65% tal-limitu massimu totali skont id-Deċiżjoni 633/2009/KE (EUR 25.8bn). Il-Parlament Ewropew u l-Kunsill iddeċidew li jirrilaxxaw EUR 2bn addizzjonali għal mandat orizzontali dwar it-tibdil fil-klima u jżidu l-limiti massimi reġjonali skont id-Deċiżjoni l-ġdida, sabiex ma jirrestrinġux l-attività ta’ self mill-BEI tul l-aħħar snin tal-mandat, l-aktar fil-pajjiżi tal-Mediterran u ta’ Qabel l-Adeżjoni. B’konsegwenza, skont id-Deċiżjoni l-ġdida, il-limitu massimu totali tal-mandat ser jammonta għal EUR 29.5bn. L-ammont iffirmat mill-BEI sal-aħħar tal-2010 jirrappreżenta 57% tal-limitu totali l-ġdid. – It-tabella li ġejja tipprovdi ħarsa ġenerali lejn il-volum ta’ finanzjament mill-BEI bir-riżorsi proprji fl-2009 u l-2010 fir-reġjuni koperti bil-mandat estern. Tabella 1: Il-finanzjament mill-BEI fl-2009 u l-2010 (skont il-mandat tal-2007-2013) (EUR m) Pajjiżi tal-operazzjoni || Operazzjonijiet skont il-mandat || Operazzjonijiet mill-BEI b’riskju proprju (1) || Total (EUR miljuni) || Garanzija komprensiva || Kopertura għar-riskju politiku || Total || 2009 || 2010 || 2009 || 2010 || 2009 || 2010 || 2009 || 2010 || 2009 || 2010 Qabel l-adeżjoni || 2615 || 1.460 || 250 || 75 || 2865 || 1.535 || 1475 || 1.796 || 4340 || 3.331 Il-Mediterran || 1088 || 1.663 || 422 || 346 || 1510 || 2.009 || 56 || 516 || 1566 || 2.525 L-Ewropa tal-Lvant, il-Kawkasu tan-Nofsinhar u r-Russja || 0 || 325 || 233 || 305 || 233 || 631 || 0 || 0 || 233 || 631 L-Asja u l-Amerika Latina || 730 || 223 || 417 || 420 || 1147 || 643 || 141 || 579 || 1288 || 1.222 L-Afrika t’Isfel || 240 || 0 || 40 || 50 || 280 || 50 || 0 || 0 || 280 || 50 Total || 4673 || 3.671 || 1362 || 1.196 || 6.035 || 4.867 || 1.672 || 2.891 || 7.706 || 7.758 (1) Operazzjonijiet b’riskju proprju mill-BEI imwettqa skont dawn il-faċilitajiet: - Il-Faċilità ta’ Qabel l-Adeżjoni: pakkett finanzjarju ta’ EUR 19.5bn għall-perjodu 1998-2010, li minnhom EUR 6.2bn għall-2007-2010. Żieda ta’ EUR 5.7 bn ġiet awtorizzata għall-perjodu 2011-2013; - Il-Faċilità tas-Sħubija Mediterranja II: EUR 2bn għall-2007-2013; - Il-Faċilità għas-Sostenibbiltà tal-Enerġija u s-Sikurezza tal-Provvista: EUR 4.5bn għall-2007-2013; - Il-Faċilità EFTA: EUR 3.3bn sal-2013; - Il-Faċilità tas-Sħab tal-Lvant EUR 1.5bn awtorizzati f’Diċermbru 2009 sal-2013. Fl-2010, 75% tas-self iffirmat skont mandat kien kopert b’Garanzija Komprensiva, li tintuża għal operazzjonijiet sovrani u subsovrani, filwaqt li 25% gawdew minn Garanzija fuq Riskju Politiku għall-operazzjonijiet tas-settur privat. Il-volum kombinat ta’ firem taħt iż-żewġ garanziji jirrappreżenta 63% tal-finanzjament totali fl-2010 fir-reġjuni koperti mid-Deċiżjoni, filwaqt li s-37% l-ieħor jikkorrispondi għal EUR 2.9bn ta' self b'riskju proprju mill-BEI bla ma tintuża garanzija mill-UE. Fil-pajjiżi ta’ Qabel l-Adeżjoni, ix-xejra skont il-mandat turi ritorn fl-2010 għal-livelli ta' qabel il-kriżi, wara l-attività ta’ self partikolarment għolja fl-2009 bħala parti mir-reazzjoni għall-kriżi tal-BEI b'appoġġ għall-investimenti (partikolarment mill-SMEs) fir-reġjun. Għall-kuntrarju, is-self skont il-Faċilità ta’ Qabel l-Adeżjoni żdied b’22 % għal EUR 1.8bn u qabeż l-attività skont il-mandat (EUR 1.5bn) fl-2010. Sabiex jiġi akkomodat it-tnaqqis fir-riżervi skont il-mandat u ħtiġijiet li għadhom sinifikanti fir-reġjun ta’ Qabel l-Adeżjoni, żieda fil-limitu massimu ta' self mill-Faċilità ta’ Qabel l-Adeżjoni b'EUR 5.7bn sal-2013 ġiet approvata mill-Bord tal-Gvernaturi tal-BEI kmieni fl-2011. Fil-Viċinat lejn in-Nofsinhar u lejn il-Lvant, l-attività ta’ finanzjament tal-BEI żdiedet b’mod sinifikanti fl-2010. Fil-Mediterran, is-self totali bir-riżorsi proprji tal-BEI (skont il-mandat bil-garanzija tal-UE u skont il-Faċilità tas-Sħubija Mediterranja II b’riskju proprju) laħaq livell rekord ta’ EUR 2.5bn. Fil-Girien tal-Lvant u r-Russja, l-attività ta’ self aktar milli rduppjat mill-2009 biex laħqet EUR 631m. Fl-Asja u l-Amerika Latina, is-self skont il-mandat naqas imma seħħet żieda kważi ekwivalenti fis-self lir-reġjun skont il-Faċilità għas-Sostenibbiltà tal-Enerġija u s-Sikurezza tal-Provvista (EFS). Flimkien, il-finanzjament totali skont il-mandat u l-faċilità b'riskju proprju ammontaw għal EUR 1.2bn fil-pajjiżi ALA. Fl-Afrika t’Isfel, wara l-livell għoli ta’ ftehimiet fl-2009 (EUR 280m), ġie ffirmat self ġdid ta’ EUR 50m fl-2010. 2.2. Kontribut lill-għanijiet tal-politika tal-UE L-għan tal-operazzjonijiet tal-BEI skont id-Deċiżjoni hu li jiġu appoġġjati l-għanijiet rilevanti tal-politika esterna tal-Unjoni. B’mod partikolari, id-Deċiżjoni tipprovdi biex xi għanijiet speċifiċi ta’ politika jiġu indirizzati permezz tal-operazzjonijiet esterni tal-BEI. It-Tabella 2 hawn taħt tagħti taqsira tal-għanijiet ewlenin għall-operazzjonijiet ta’ finanzjament mill-BEI fir-reġjuni koperti bid-Deċiżjoni. Tabella 2: Taqsira tal-għanijiet ewlenin għall-operazzjonijiet ta’ finanzjament tal-BEI skont id-Deċiżjoni Għanijiet ewlenin skont id-Deċiżjoni || PA || MED || LVANT || ALA || SA Enerġija -Sikurezza tal-Provvista || X || X || X || X || X Ħarsien tal-Ambjent || X || X || X || X || X Żvilupp tas-Settur Privat, SMEs || X || X || X || || X Żvilupp tal-Infrastruttura, inkluża l-estjoni ta' TENs || X || X || X || || X Appoġġ ta’ Qabel l-Adeżjoni || X || || || || Appoġġ tal-preżenza tal-UE || || || || X || Għandu jiġi nnutat li d-Deċiżjoni l-ġdida se tissimplifika l-għanijiet ta’ self fir-reġjuni kollha. L-appoġġ tas-sikurezza tal-enerġija tal-Istati Membri u l-ħarsien tal-ambjent huma għanijiet komuni fir-reġjuni koperti bid-Deċiżjoni. It-tabella li ġejja tagħti l-volumi tal-firem tal-BEI fl-2009-2010 b’appoġġ ta’ dawn l-għanijiet. Tabella 3: Operazzjonijiet tal-BEI iffirmati fl-2009 u l-2010 b’appoġġ tas-sikurezza tal-enerġija u l-ambjent (EUR m) || 2009 || 2010 - skont il-mandat || || || || Sikurezza tal-enerġija tal-Istati Membri || 25 || 20 || || Ħarsien tal-Ambjent || 1.032 || 742 - Biex jingħeleb it-tibdil fil-klima || 518 || 390 - Ilma u d-dranaġġ || 351 || 337 - Ġestjoni tar-riżorsi naturali || 161 || 0 - Tnaqqis fit-tniġġis industrijali || 3 || 16 || || Komunitajiet sostenibbli (bħala referenza) || 443 || 572 - Trasport sostenibbli || 386 || 442 - Tiġdid u riġenerazzjoni urbani || 48 || 0 - Kura tas-saħħa || 0 || 130 || || - skont il-Faċilitajiet b’riskju proprju tal-BEI || || || || Sikurezza tal-enerġija tal-Istati Membri || 0 || 500 Ħarsien tal-Ambjent || 196 || 1.014 Komunitajiet sostenibbli || 0 || 27 || || Total (Mandat + Faċilitajiet) fir-reġjuni koperti bid-Deċiżjoni || || Sikurezza tal-enerġija tal-Istati Membri || 25 || 520 Ħarsien tal-Ambjent || 1.228 || 1.756 Komunitajiet sostenibbli || 433 || 599 || || Fis-snin li għaddew, il-BEI saħħaħ is-self tiegħu għall-Azzjoni dwar il-Klima u l-impenn aktar mifrux tiegħu għall-mira tal-UE ta’ tkabbir b'użu baxx ta' karbonju u reżiljenti għall-klima fi ħdan u ’l barra mill-Unjoni b’mod partikolari fis-segwitu tas-Summit tal-UNFCC f’Kopenħagen. Fl-2010, il-BEI kien stabbilixxa mira għalih innifsu li jiddedika 20% tas-self totali tiegħu għall-Azzjoni dwar il-Klima. Din il-mira hi maħsuba li tiżdied progressivament fis-snin li ġejjin. Billi bena fuq l-esperjenza u l-kompetenza miksuba permezz ta’ investimenti fi ħdan l-UE, il-BEI malajr estenda l-attività tiegħu marbuta mal-klima fir-reġjuni koperti bil-mandat. Il-BEI hu wkoll attur attiv fis-setturi speċifiċi għat-tibdil fil-klima mwaqqfa fi tmiem l-2010 fil-Faċilitajiet tal-Investiment Reġjonali kollha tal-UE. Il-BEI b’hekk jinsab f’pożizzjoni tajba biex jippromwovi l-bini ta’ kapaċitajiet u l-iżvilupp u t-tixrid ta’ għarfien u teknoloġiji li ma jagħmlux ħsara fil-klima lill-pajjiżi li qed jiżviluppaw. Informazzjoni aktar dettaljata dwar l-estend tal-kontribut tal-BEI lill-għanijiet tal-politika tal-UE fil-mira tad-Deċiżjoni tingħata fid-DĦP. L-eżami ta’ nofs it-terminu tal-mandat tal-BEI imwettaq matul l-2010 wera li, filwaqt li l-operazzjonijiet tal-BEI ġeneralment kienu skont il-politiki esterni tal-UE, ir-rabta bejn l-għanijiet tal-politika tal-UE u l-implimentazzjoni operattiva tagħhom mill-BEI għandha tissaħħaħ u ssir aktar espliċita u strutturata. Dan huwa rifless fid-Deċiżjoni l-ġdida li taħseb għall-iżvilupp ta’ linji gwida operattivi tekniċi reġjonali mill-Kummissjoni u l-BEI sabiex tissaħħaħ ir-rabta bejn l-implimentazzjoni tal-attivitajiet tal-BEI, l-għanijiet ġenerali ta’ livell għoli stabbiliti skont il-mandat u l-istrateġiji u l-prijoritajiet reġjonali tal-UE. 2.3. Analiżi settorali It-Tabella 4 hawn taħt tagħti ħarsa ġenerali lejn id-distribuzzjoni reġjonali u settorali tal-operazzjonijiet tal-BEI skont id-Deċiżjoni fl-2010. Tabella 4: Analiżi settorali tal-operazzjonijiet iffirmati fl-2010 (EUR m) skont il-mandat Reġjun || Total || Enerġija || Trasport || Servizzi u Industrija || Ilma, kundizzjonijiet sanitarji || Linji ta' kreditu għall-SMEs || Infrastruttura tas-saħħa u l-edukazzjoni Pajjiżi ta’ Qabel l-Adeżjoni (PA) || 1.535 || 40 || 3% || 375 || 24% || 650 || 42% || 167 || 11% || 253 || 16% || 50 || 3% Pajjiżi Mediterranji (MED) || 2.009 || 939 || 47% || 539 || 27% || 346 || 17% || 55 || 3% || || || 130 || 6% Ġirien tal-Lvant & Russja (LVANT) || 631 || 350 || 56% || 85 || 13% || 75 || 12% || 66 || 10% || 55 || 9% || || L-Asja u l-Amerika Latina (ALA) || 643 || 290 || 45% || 223 || 35% || 130 || 20% || || || || || || L-Afrika t'Isfel (SA) || 50 || || || || || || || 50 || 100% || || || || Total || 4.868 || 1.619 || 33% || 1.222 || 25% || 1.201 || 25% || 338 || 7% || 308 || 6% || 180 || 4% L-enerġija kienet l-akbar settur b’finanzjament ta’ EUR 1.6bn skont il-mandat fl-2010. Is-sehem ta' finanzjament għall-effiċjenza fl-enerġija (EUR 330m) u l-enerġija rinnovabbli (EUR 100m) flimkien irrappreżentaw 27% tas-self għall-enerġija skont il-mandat. Fl-enerġija rinnovabbli, iż-żewġ proġetti ta’ idroenerġija ffinanzjati fil-Ġeorġja huma meqjusa l-pedamenti tal-istrateġija tas-settur tal-enerġija tal-Ġeorġja, li għandha l-għan li tibdel il-pajjiż f’esportatur nett ta’ idroenerġija fir-reġjun. Trasport – anke infrastruttura ferrovjarja, tat-toroq, tal-portijiet u urbana – irrappreżenta 25% tas-self totali skont il-mandat. Fi ħdan dan is-settur, madwar 44% marbuta mal-kontributi mill-BEI għall-finanzjament ta’ tliet proġetti kbar ta’ infrastrutturi terrestri u marittimi fil-Marokk u t-Tuneżija, filwaqt li 19% oħra kienu jinkludu tliet proġetti fis-Serbja għall-iżvilupp ta’ assi tat-trasport li jingħaqdu ma’ TENs. Is-settur tas-servizzi rrappreżenta madwar 13% tas-self totali skont il-mandat, b’kontributi permezz ta’ tliet programmi tal-investiment għat-tisħiħ tal-ekonomiji tal-għarfien u l-kapaċitajiet ta’ riċerka u innovazzjoni fis-Serbja u t-Turkija. Is-settur tal-industrija kopra kważi10 %, b’żewġ proġetti ffinanzjati fl-Eġittu u l-Brażil li se jirriżultaw f'ouputs tal-produzzjoni aktar indaf u tniġġis industrijali mnaqqas. Is-self lis-settur tal-agrikoltura kien magħmul minn self wieħed ta’ EUR 75m (madwar 1.5 %) lir-Repubblika tal-Moldova biex jgħin fl-indirizzar tad-dgħufija strutturali fl-industrija tal-inbid tal-Moldova (magħmula l-aktar minn SMEs), mill-vinja sal-imballaġġ finali u l-kunsinna. Ingħata finanzjament għall-infrastruttura tal-ilma u l-kundizzjonijiet sanitarji għall-ammont ta’ EUR 337m (li jikkorrispondi għal 7% tas-self totali) għal disa' proġetti fir-reġjuni kollha skont il-mandat minbarra l-ALA. Skont il-Miri tal-Iżvilupp għall-Millennju tan-NU, il-BEI jikkontribwixxi għat-titjib tal-aċċess sostenibbli għal ilma tax-xorb sikur u kundizzjonijiet sanitarji. Dawn il-proġetti tipikament huma assoċjati ma’ impatti pożittivi qawwija ambjentali u fuq is-saħħa pubblika u ta' benefiċċju ġenerali għall-kwalità tal-ħajja tal-abitanti kkonċernati. Għal aktar appoġġ għall-konċessjonalità jew għall-implimentazzjoni ta’ proġetti, 7 mid-9 proġetti ffinanzjati jibbenefikaw minn assistenza teknika jew sussidji oħra flimkien ma' finanzjament mill-BEI. Linji ta' kreditu intermedjati għal SMEs jgħoddu għal EUR 308m ta’ finanzjament skont il-mandat (li jikkorrispondu għal 6% tas-self totali). Finanzjament aktar sinifikanti permezz ta’ linji tal-kreditu għall-SMEs ngħata skont il-Faċilità ta’ Qabel l-Adeżjoni għal ammont ta’ EUR 980m. Dan l-appoġġ jiġi mogħti permezz ta’ għadd ta’ istituzzjonijiet finanzjarji pubbliċi kif ukoll privati li joffru self lil varjetà ta’ setturi. Parti minn dan il-finanzjament jingħata fil-qafas tal-Pjan ta’ Azzjoni Konġunt IFI b’appoġġ tas-sistemi bankarji u s-self lill-ekonomija reali fl-Ewropa Ċentrali u tal-Lvant (inklużi l-Balkani tal-Punent u t-Turkija). Barra minn dan, ingħataw żewġ selfiet (għal EUR 55m) lill-Georġja u l-Moldova fi ħdan l-Inizjattiva tas-Sħubija tal-Lvant għall-SMEs. Erba’ fil-mija tas-self totali ngħata għal żewġ operazzjonijiet fl-infrastruttura tas-saħħa u l-edukazzjoni. Fis-Serbja, EUR 50m ġew mislufa għal investimenti li jindirizzaw kwistjonijiet sistemiċi fis-settur tal-edukazzjoni primarja u sekondarja, filwaqt li fis-Sirja ġie ffirmat self ieħor fl-2010 għal programm ta’ investiment li għandu l-għan li jżid il-kapaċità tal-pajjiż biex jirreaġixxi għall-ħtiġijiet sottostanti tal-kura tas-saħħa tal-poplu, anke bl-indirizzar tal-isfidi demografiċi u epidemjoloġiċi li qed jinbidlu. 2.4. Impatt u valur miżjud tal-operazzjonijiet tal-BEI Il-BEI jevalwa l-valur miżjud tal-operazzjonijiet tiegħu abbażi ta’ qafas strutturat fuq dawn it-tliet pilastri li ġejjin: Pilastru 1 - il-konsistenza ma' u l-kontribut lill-għanijiet tal-politika tal-UE; Pilastru 2 - il-kwalità u s-sodezza tal-proġett; Pilastru 3 - il-kontribut finanzjarju u mhux finanzjarju li jagħmel il-BEI għall-proġett. Il-qafas applikat għall-operazzjonijiet fil-pajjiżi ta’ Qabel l-Adeżjoni, imsejjaħ il-qafas tal-Valur Miżjud (VM), huwa identiku għal dak użat għall-operazzjonijiet ta' finanzjament fi ħdan l-UE. Fir-reġjuni l-oħra kollha koperti bid-Deċiżjoni, il-BEI japplika l-hekk imsejjaħ Qafas ta' Valutazzjoni Ekonomika u tal-Impatt Soċjali (ESIAF), li jirrifletti l-ħtiġijiet u l-karatteristiċi differenti kif ukoll l-għanijiet rispettivi ta’ self ta’ kull wieħed mir-reġjuni ġeografiċi. Il-valutazzjoni titwettaq mill-BEI ex-ante abbażi tal-fatti u d-dejta miġbura waqt il-fażi tal-evalwazzjoni tal-proġett. Il-qafas hu ddisinjat sabiex jkun jista’ jagħti informazzjoni ta’ valur u parametri referenzjarji matul il-ħajja tal-proġett, b’mod partikolari kemm għall-monitoraġġ kif ukoll għall-evalwazzjoni ex-post. Tabella 5a: Klassifikazzjonijiet tal-Valur Miżjud tal-operazzjonijiet approvati fl-2010 fil-pajjiżi ta’ Qabel l-Adeżjoni (punti massimi = 200). Klassifikazzjoni tal-impatt || Pilastru 1 || Pilastru 2 || Pilastru 3 || Punteġġ medju || Operazzjonijiet approvati Mandat bil-garanzija mill-UE || 139 || 128 || 151 || 139 || 10 Faċilità ta’ Qabel l-Adeżjoni || 129 || 139 || 150 || 139 || 14 Tabella 5b: Klassifikazzjonijiet tal-valur miżjud tal-operazzjonijiet approvati fl-2010 fil-Mediterran, il-Viċinat tal-Lvant u r-Russja, l-Asja u l-Amerika Latina, u l-Afrika t’Isfel Klassifikazzjoni tal-impatt || Pilastru 1 || Pilastru 2 - Self għall-investiment || Pilastru 2 - Self intermedjat (SMEs) || Pilastru 3 Għoli || 29 (76%) || 11 (35%) || 1 (14%) || 25 (66%) Medju || 9 (24%) || 19 (61%) || 6 (86%) || 11 (29%) Moderat || 0 || 1 (3%) || 0 || 0 Baxx || 0 || 0 || 0 || 0 Total || 38 (100%) || 31 (100%) || 7 (100%) || 38 (100%) Fil-pajjiżi ta’ Qabel l-Adeżjoni, jistgħu jiġu osservati differenzi żgħar bejn operazzjonijiet skont il-garanzija mill-UE u b’riskju proprju għall-Pilastru 1 u 2, li parzjalment jirrifletti l-fatt li l-mandat huma mmirat prinċipalment għall-proġetti b'riskji relattivament ogħla, fejn il-garanzija mill-UE tagħti l-ogħla valur miżjud. Fir-reġjuni l-oħra tal-mandat, disa’ operazzjonijiet ngħataw klassifikazzjonijiet kumplessivi “għoli” fit-tliet pilastri kollha, fejn tmienja minn dawn jirrappreżentaw investimenti li jkkontribwixxu għall-ħarsien tal-ambjent (enerġija rinnovabbli, effiċjenza fl-enerġija, tnaqqis ta’ tniġġis industrijali, provvista tal-ilma u trasport sostenibbli) u wieħed minnhom huwa fond mezzan reġjonali fuq riżorsi ta’ kapital b’riskju FEMIP. 3. KOPERAZZJONI MAL-KUMMISSJONI Il-Kummissjoni u l-BEI ikkoperaw b’mod intensiv fil-qafas tal-eżami ta' nofs it-terminu tal-mandat estern tal-BEI. Ir-rapport imfassal minn kumitat ta’ tmexxija ta’ persuni għaqlin u l-evalwazzjoni mwettqa minn konsulent estern kienu l-bażi tal-proposta mill-Kummissjoni mressqa lill-Parlament Ewropew u l-Kunsill f’April tal-2010. Il-proċedura leġislattiva normali għall-emenda tad-Deċiżjoni ġiet finalizzata f’Ottubru tal-2011. Id-Deċiżjoni l-ġdida titlob koperazzjoni akbar u sinerġija bejn il-Kummissjoni u l-BEI, kif ukoll is-SEAE li għadu kemm twaqqaf. Fil-kuntest tal-Qafas Finanzjarju Multi-Annwali post-2013, il-Kummissjoni u l-BEI niedew riflessjonijiet dwar strumenti finanzjarji ġodda b'appoġġ tal-politiki esterni tal-UE. Iż-żieda sinifikanti fl-użu ta’ strumenti finanzjarji innovattivi għandu jippermetti li sehem akbar ta’ għotjiet mill-UE jitħallat ma’ selfiet jew jintuża f'ekwità jew strumenti għall-qsim tar-riskju, sabiex jiġi mobilizzat finanzjament addizzjonali, l-aktar minn investituri mis-settur privat, biex jiġu koperti l-ħtiġijiet ta’ investiment tal-pajjiżi sħab tagħna. L-użu ta’ strumenti finanzjarji innovattivi f’politiki esterni għandu jiġi appoġġjat skont “Pjattaforma tal-UE għall-koperazzjoni u l-iżvilupp”, sabiex jittejbu l-effikaċja u l-effiċjenza tal-finanzjament estern tal-UE. Il-finanzjament tal-azzjoni dwar il-klima laħaq kważi 30% tal-volum kumplessiv ta’ finanzjament mill-BEI fl-2010. Waqt is-16-il Konferenza tal-Partijiet tal-Konvenzjoni Qafas tan-Nazzjonijiet Uniti dwar it-Tibdil fil-Klima f’Cancun, il-BEI żviluppa sħubiji addizzjonali għall-azzjoni dwar il-klima permezz ta' diversi avvenimenti. Dawn inkludew konferenza konġunta Kummissjoni-BEI dwar il-mitigazzjoni u l-adattament tat-tibdil fil-klima fl-istati gżejjer ACP & PTB, preżentazzjoni tal-aħħar żviluppi tal-Fond Globali għall-Enerġija Rinnovabbli u l-Effiċjenza fl-Enerġija mmaniġjat mill-BEI u taħdita dwar is-salvagwardji tal-klima u l-istandards tal-prestazzjoni tal-Banek għall-Iżvilupp Multilaterali. Bil-għan li jittejjeb il-kontribut mill-BEI għall-għanijiet ta’ koperazzjoni fl-iżvilupp tal-UE, ġiet organizzata serje ta’ seminars dwar id-drittijiet umani biex jiġu skambjati l-aħjar prattiki u jiġi ffaċilitat id-djalogu bejn il-partijiet interessati, l-aktar fl-organizzazzjonijiet tas-soċjetà ċivili, dawk kummerċjali u intergovernattivi. Is-seminar ta’ Londra f’Ġunju tal-2010 kellu attendenza ta’ aktar minn 80 rappreżentant responsabbli għad-drittijiet umani u ġie segwit minn seminar ieħor f’Johannesburg f’Lulju tal-2010 b’40 parti interessata addizzjonali, l-aktar mill-pajjiżi Afrikani. Finalment, saret diskussjoni bejn rappreżentanti tal-BEI u l-Kummissjoni Ewropea fi Brussell f’Ottubru tal-2010. Il-BEI kompla jagħti rappurtar dettaljat tal-operazzjonijiet ta’ finanzjament tiegħu li potenzjalment jikkwalifikaw bħala Assistenza Uffiċjali għall-Iżvilupp skont id-Direttivi DAC tal-OECD. L-interpretazzjoni tal-applikazzjoni ta' dawn id-Direttivi għall-attività ta’ self mill-BEI b'Garanzija mill-UE kienet is-suġġett ta’ taħditiet intensi bejn l-OECD u l-KE, li għadhom għaddejjin. 4. KOPERAZZJONI MA’ ISTITUZZJONIJIET INTERNAZZJONALI TAL-FINANZJAMENT Fl-2010 il-kofinanzjament ma’ IFIs jew istituzzjonijiet bilaterali Ewropej oħra rrappreżenta 43% tal-volum ta’ finanzjament totali mill-BEI lil hinn mill-UE (inklużi l-AKP). Skont il-mandat, il-volum kofinanzjat irrappreżenta 64% tal-firem totali (inkluż il-kapital b’riskju FEMIP iffinanzjat bil-baġit tal-UE). Dan il-proporzjoni ta’ operazzjonijiet kofinanzjati żdied regolarment mill-bidu tal-perjodu tal-mandat, jiġifieri minn 42% fl-2007, għal 55% fl-2008 u 60% fl-2009. Il-lista ta’ operazzjonijiet kofinanzjati ffirmati fir-reġjuni koperti bil-mandat estern fl-2010 hi inkluża fid-DĦP. L-eżami ta’ nofs it-terminu tal-mandat estern ivvaluta b’mod pożittiv il-koperazzjoni tal-BEI ma’ IFIs’ oħra, u kkonferma ż-żieda fil-kofinanzjament u l-isforzi biex tiġi żgurata, fejn ikun xieraq, il-koerenza tal-proġetti u l-kundizzjonalità fis-setturi fost l-IFIs. Il-BEI ġie nkoraġġit ikompli l-kofinanzjament b’aktar dipendenza reċiproka meta dan jagħmel sens fl-interess tal-benfiċjarji tal-proġetti u meta jtejjeb l-effiċjenza tal-appoġġ finanzjarju mogħti mill-IFIs. Il-BEI ilu attur attiv fil-faċilitajiet ta’ taħlit reġjonali stabbiliti mill-Kummissjoni tul dawn l-aħħar snin flimkien mal-BEI, il-BERŻ u EBFIs oħra (pereżempju l-Faċilità ta’ Investiment tal-Viċinat, il-Faċilità tal-Investiment għall-Asja Ċentrali, il-Qafas ta’ Investiment tal-Balkani tal-Punent u l-Fond Fiduċjarju tal-Infrastruttura UE-Afrika). Il-BEI se jikkunsidra l-parteċipazzjoni tiegħu f’faċilitajiet oħra f’reġjuni oħra (pereżempju l-Faċilità ta’ Investiment tal-Amerika Latina). MtQ ġdid bejn il-Kummissjoni, il-Grupp tal-BEI u l-BERŻ twaqqaf fl-2010 u ġie ffirmat f'Marzu 2011. Il-MtQ il-ġdid jissostitwixxi u jgħaqqad ftehimiet preċedenti li jkopru l-Ewropa tal-Lvant, il-Kawkasu tan-Nofsinhar, ir-Russja u l-Asja Ċentrali (minn Diċembru 2006) u t-Turkija (minn Jannar 2009). Il-MtQ jippermetti koperazzjoni strateġika u operattiva mtejba. L-MtQ tripartit dwar il-koperazzjoni lil hinn mill-UE għandu jiġi rivedut ladarba l-BERŻ isir operattiv fir-reġjun tal-Mediterran. Fl-2010 il-BEI kompla jsegwi l-koperazzjoni mill-qrib ma’ IFIs u istituzzjonijiet bilaterali Ewropej oħra, u b’hekk kattar ir-rwol katalitiku tiegħu biex jappoġġja l-għanijiet u l-istandards tal-politika tal-UE, anke fi ħdan il-Klabb tal-Investituri fit-Tul u l-Klabb tal-Istituzzjonijiet tal-UE li jispeċjalizzaw fi Kreditu fit-Tul. F’April 2010, il-BEI ospita fil-Lussemburgu l-laqgħa semiannwali tal-Kapijiet tal-Banek tal-Iżvilupp Multilaterali, li ddiskutew il-koordinazzjoni tar-reazzjoni ta’ dawn l-istituzzjonijiet għat-tibdil fil-klima, kif ukoll metodi biex jitjiebu l-koordinazzjoni u l-effiċjenza partikolarment b’reazzjoni għall-kriżi ekonomika. Il-koperazzjoni mal-AFD u l-KfW ġiet rinfurzata u formalizzata fl-iffirmar tal-Ftehim Tripartit dwar id-Dipendenza Reċiproka fi Frar tal-2010. F’dan il-qafas, it-tliet istituzzjonijiet ifittxu li jtejbu l-effikaċja u l-effiċjenza tagħhom, billi jirrikonoxxu u jiddependu b’mod reċiproku fuq il-proċeduri u l-istandards applikati minn kull istituzzjoni fuq il-proġetti kofinanzjati. Sa tmiem l-2010, intgħażlu proġetti pilota għar-reġjuni tal-Viċinat tan-Nofsinhar u l-AKP. Il-Pjan ta’ Azzjoni Konġunta (PAK) IFI b’appoġġ tas-Sistemi Bankarji u s-Self lill-Ekonomija Reali fl-Asja Ċentrali u l-Ewropa tal-Lvant, iffirmat mill-Grupp BEI, il-Grupp WB u l-BERŻ b’reazzjoni għall-kriżi finanzjarja globali fi Frar tal-2009, ġie finalizzat b’suċċess fl-2010 u pprovda aktar minn €33 biljun b’appoġġ lill-banek u l-ekonomiji tar-reġjun. Il-livell bla preċedent ta’ koperazzjoni kien strumentali fl-iżgurar li banek ewlenin tal-Punent żammew l-impenn tagħhom fir-reġjun fi żmien meta swieq internazzjonali waqfu għal kollox u l-finanzjament privat safa fix-xejn. Rapport finali maħruġ fil-11 ta’ Marzu 2011 ikkonkluda li l-għanijiet tal-PAK kienu ntlaħqu. Kumplessivament, il-PAK għen biex jiġu evitati kriżi bankarja sistemika u għafsa tal-kreditu severa, u għen biex jerġa' jinbeda l-irkupru tal-kreditu f’bosta pajjiżi. [1] SEC(20--)[…] [2] ĠU L280/1 tas-27.10.2011